Coca-Cola kompaniyasi kompaniya aksionerlariga to‘g‘ri keladigan sof daromadning 2017 yil 1-choragida 20 foizga, ya’ni 1,18 mlrd dollargacha kamayganini ma’lum qildi. Salqin ichimliklar ishlab chiqaruvchi kompaniyaning sof tushumi 1-chorak natijalariga ko‘ra o‘tgan yilning shu davriga nisbatan 11 foizga kamayib ketdi va 9,1 mlrd dollarni tashkil qildi. Bu ko‘rsatkichga tushumning 10 foizga qisqarishini keltirib chiqargan nomaqbul tuzilmaviy o‘zgarishlar va valyuta kursining 1 foizga o‘zgarishi ta’sir qilgan.